আজ জালিয়ানওয়ালাবাগ দিবস, অমর শহিদের প্রতি শ্রদ্ধা জানালেন রাষ্ট্রপতি ও প্রধানমন্ত্রী

ওয়েবডেস্ক: আজ ১৩ এপ্রিল (13 April) জালিয়ানওয়ালাবাগ দিবস (Jallianwala Bagh) । যা ইতিহাসের একটি কালো অধ্যায়। আজ এই দিনে অমর শহিদের প্রতি শ্রদ্ধা জানালেন রাষ্ট্রপতি দ্রোপদী মুর্মু (President Droupadi Murmu) ও প্রধানমন্ত্রী নরেন্দ্র মোদি (Pm Naredra Modi)। জালিয়ানওয়ালাবাগ হত্যাকাণ্ড আজও মানুষ অশ্রু নয়নে স্মরণ করে। ব্রিটিশদের গুলিতে ১৯১৯ সালে ব্রিটিশদের গুলিতে দেহ ঝাঁঝরা হয়ে গিয়েছিল, শত শত স্বাধীনতা সংগ্রামী থেকে মহিলা ও পুরুষের।

এক্স হ্যান্ডেলে অমর শহিদদের উদ্দেশে হিন্দিতে শ্রদ্ধাঞ্জলী অর্পণ করেন রাষ্ট্রপতি দ্রোপদী মুর্মু। পাশাপাশি এক্স হ্যান্ডেলে প্রধানমন্ত্রী লেখেন, জালিয়ানওয়ালাবাগে ভারত মাতার জন্য জীবন উৎসর্গকারী সকল স্বাধীনতা সংগ্রামীদের প্রতি আমার শ্রদ্ধাঞ্জলী। তাঁদের এই আত্মত্যাগ স্বাধীনতা সংগ্রামকে আরও শক্তিশালী করেছিল। ভারত সর্বদা তাঁদের কাছে ঋণী থাকবে। আমি নিশ্চিত যে, সেই অমর শহিদ কাছ থেকে অনুপ্রেরণা গ্রহণ করে, সমস্ত দেশবাসী তাদের সমস্ত দেহ, মন এবং সম্পদ দিয়ে ভারতের অগ্রগতিতে অবদান রাখতে থাকবে।

আরও পড়ুন: আমেরিকা-চীন শুল্কযুদ্ধে লাভ কার?

এটিকে ভারতের ইতিহাসের একটি ‘কালো অধ্যায়’ বলে অভিহিত করে প্রধানমন্ত্রী বলেন, আগামী প্রজন্ম তাদের অদম্য চেতনাকে সর্বদা স্মরণ করবে’। জালিয়ানওয়ালাবাগ আমাদের জাতির ইতিহাসের একটি কালো অধ্যায় ছিল। তাঁদের আত্মত্যাগ ভারতের স্বাধীনতা সংগ্রামে এক গুরুত্বপূর্ণ মোড় নিয়ে আসে।‘

উল্লেখ্য, ১৯১৯ সালের ১৩ এপ্রিল তারিখে অবিভক্ত ভারতের পঞ্জাব প্রদেশের অমৃতসর শহরে ইংরেজ সেনানায়ক ব্রিগেডিয়ার রেগিনাল্ড ডায়ারের নির্দেশে এই হত্যাকাণ্ড সংঘটিত হয়। হাজার হাজার মানুষ বৈশাখী উৎসব উদযাপন করতে এসেছিলেন। দাবি করা হয়, একশো মানুষ সেদিন নিহত হয়েছিল। পরে ইংরেজরা জানায় তিনশো মানুষের মৃত্যু হয়েছিল। তবে কংগ্রেসের দাবি প্রায় ঠান্ডা মাথায় প্রায় হাজার জনকে নির্বিচারে গুলি করে হত্যা করা হয়।